
ОБЩИНА СИМИТЛИ,ОБЛАСТ БЛАГОЕВГРАД
   ПК 2730, гр. Симитли, ул. “Хр. Ботев” № 27, тел. 0748/72138,72157, oba@simitli.bg
Съгласно чл. 26, ал. 4, от Закона за нормативните актове, в срок от 30 календарни дни, считано от датата на публикуване, Община Симитли предоставя възможност на всички заинтересовани лица да направят своите предложения и становища по проекта на изменение и допълнение на Тарифата към Наредбата за определянето и администрирането на местните такси и цени на услугите на Община Симитли на e-mail: obа@simitli.bg или в деловодството на Община Симитли, ул. „Христо Ботев“ № 27.
Вносител: Апостол Апостолов – Кмет на Община Симитли

ДОКЛАД С МОТИВИ:
1. Причини, налагащи изменението на Тарифата към Наредбата за определянето и администрирането на местните такси и цени на услугите на Община Симитли. 

Основната причина, която налага изменението в наредбата е последните изменения в ЗДвП, обнародвани в Държавен вестник, бр. 64 от 5 август 2025 г. С разпоредбата на чл. 167, ал. 2, т. 5 от ЗДвП е въведено задължение общините да регистрират ИЕПС и да контролират изпълнението на разпоредбата на чл. 80а на същия закон.

Съгласно чл. 80а, ал. 4, т. 3 на ЗДвП, условията и редът за регистрация на ИЕПС се определят с наредба на общинския съвет, като законът предвижда срок от четири месеца от влизането му в сила за приемането на съответните местни наредби.

Община Симитли на 19.12.2025 г. е публикувала на Портала за обществени консултации към Министерски съвет и сайта на Община Симитли проект на изменение и допълнение на Наредба № 1 за осигуряване и спазване на обществения ред, безопасността на движението и чистотата на Община Симитли, като е дала срок от 30 календарни дни, считано от датата на публикуване, всички заинтересовани лица да направят своите предложения и становища по проекта.
Съгласно разпоредбите на проекта на наредба № 1 за осигуряване и спазване на обществения ред, безопасността на движението и чистотата на Община Симитли, за извършване на регистрация на индивидуални електрически превозни средства и промяна на собственост, собственикът или упълномощеното от него лице следва да подаде в деловодството на Община Симитли заявление по образец, като към него трябва да бъде приложен документ за платена такса, съгласно Наредба за определянето и администрирането на местните такси и цени на услуги на територията на Община Симитли.
2. Цели, които се поставят с изменението на Наредбата за определянето и администрирането на местните такси и цени на услугите на Община Симитли:

С предложените промени на Наредбата на Общински съвет - Симитли се цели изпълнение на разпоредбите на Наредбата № 1 за осигуряване и спазване на обществения ред, безопасността на движението и чистотата на Община Симитли относно заплащане на такси за регистрация ИЕПС. 

3. Финансови и други средства, необходими за изменението на Наредбата за определянето и администрирането на местните такси и цени на услугите на Община Симитли: 

Прилагането на наредбата не изисква съществено увеличение на разходите за общинския бюджет. Основните дейности, свързани с регистрацията и контрола на ИЕПС ще се осъществяват от служители в структурата на общинската администрация, определени със заповед на кмета на Община Симитли, в рамките на съществуващата численост и функционална натовареност.

Очакваните разходи са ограничени и касаят предимно:

–
Изработване на регистрационни талони и стикери;

–
Създаване и поддържане на електронен регистър;

–
Обучение на служителите, ангажирани с регистрационната дейност;

–
Изработване и отпечатване на образци на заявления, формуляри и уведомления.

Не се предвиждат съществени капиталови разходи. Разходите за изработване на регистрационните знаци и документи ще бъдат покривани от събраните такси, определени с този проект на наредба. По този начин прилагането на наредбата ще бъде финансово неутрално за общинския бюджет, като системата ще се самоиздържа чрез приходите от таксите за регистрация.

4. Очаквани резултати от изменение и допълнение на Наредбата за определянето и администрирането на местните такси и цени на услугите на Община Симитли.
Тези допълнителни средства ще позволят на Община Симитли да работи активно и целенасочено за удовлетворяване на изискването на закона, по отношение на регистрацията на ИЕПС.

5. Анализ на съответствие с правото на Европейския съюз:

Наредбата се основава на националното законодателство – Закона за движението по пътищата и Наредба № 1 за осигуряване и спазване на обществения ред, безопасността на движението и чистотата на Община Симитли. 

Наредбата не урежда материя, регулирана пряко от актове на ЕС, и не създава задължения за физически и юридически лица извън тези, предвидени в националното законодателство. Тя конкретизира прилагането на чл. 80а и чл. 167, ал. 2 от ЗДвП на местно ниво както и прилагането на Наредба№ 1 за осигуряване и спазване на обществения ред, безопасността на движението и чистотата на Община Симитли, като урежда процедурите и реда за регистрация и контрол, съобразно принципите на субсидиарност и пропорционалност, залегнали в чл. 5 от Договора за Европейския съюз (ДЕС).

